Benetutti

thumb

Benetutti est una bidda de duamìgia personas; est a batorchentos e ses metros subra su mare. Làcanat cun sos comunales de: Nule, Ortei, Oniferi, Oroteddi, Orane, Patada, Bono, Orune, Nùgoro.

Vivent de pastorìtzia e b'at meda mastros de muru, carchi mastru ferreri, e unu mallifìtziu famadu. Meda tancas e bìngias faghent unu territòriu mannu chi si estendet pro norantabattor chilòmetros cuadrados dae sos terrinos de "Mariane" cun Bono a "Contra De Revorte" cun Nùgoro-Orune. 

Su logu prus chircadu e visitadu de Benetutti est "Su 'anzu" inue bi sunt sas termas romanas. 

Su monte a dae segus de Benetutti est "Monte Sisine" , su nuraghe prus famadu est "S'aspru" ; Benetutti est posta a trintasès chilòmetros dae Nùgoro, a batòrdighi dae Ortei , a tres dae Nule (sa bidda prus a curtzu) a norantaduos chilòmetros dae Tàtari e a trintabator dae Otzieri. Sas crèsias de Benetutti sunt noe, su santu patronu de sa bidda est Sant'Elene Imperadora.

Fit de sambenadu de custa idda Frantiscu Cocco Ortu, sindigu de Casteddu in su sigundu mesus de S'ottiqhentos e prus bortas parlamentari e ministru de su Gubernu Regiu in sos primos annos de su Noighentos. Est istadu unu de sos prus agganidos anti-fassistas in sos primos annos dei su Regime de Mussolini cando, mancare ja ezzu, no at esitadu a s'opponnere a sos abusos e a sos malos usos mussolinianos.

 Acapius a foras 

Comune de Benetutti
Sitiu de Benetutti
Benetutti.Net (Fotografias, videos, musicas, sonos, ecc.) 
Benetutti in su sitiu de Comunas
Benetutti in su Goceano 
Ofizina de s'anagrafe online 
Benetutti in su sitiu Comuni-Italiani

Categoria:Comunes de sa provìntzia de Tàtari